
        REPUBLIKA HRVATSKA
     TRGOVAČKI SUD U SPLITU
STALNA SLUŽBA U DUBROVNIKU
    Dr. Ante Starčevića 23, Dubrovnik
Posl.br. 7.St.96/15



                                      R E P U B L I K A  H R V A T S K A
R J E Š E N J E
	
Trgovački sud u Splitu, Stalna služba u Dubrovniku,  po stečajnom sucu tog suda Diani Butigan Granić, kao sucu pojedincu, odlučujući o prijedlogu predlagatelja Financijske agencije, Regionalni centar Split, Mažuranićevo šetalište 24 b, OIB: 85821130368 za otvaranje stečajnog postupka nad dužnikom IVO DENDER vl. obrta "Klesar" Visočani, Gornje selo 9, OIB: 84550827705, dana 17. prosinca 2015.g.


  r i j e š i o    j e

Obustavlja se stečajni postupak nad dužnikom IVO DENDER vl. obrta "Klesar" Visočani, Gornje selo 9, OIB: 84550827705.


   Obrazloženje

Predlagatelj Financijska agencija, Regionalni centar Split je prijedlogom predanim ovom sudu, preporučeno poštom dana 18. kolovoza 2014. godine predložio otvaranje stečajnog postupka nad dužnikom IVO DENDER vl. obrta "Klesar" Visočani, Gornje selo 9, OIB: 84550827705. U prijedlogu se u bitnome navodi da je predlagatelj rješenjem odbacio prijedlog dužnika za otvaranjem postupka predstečajne nagodbe, pa kako postoje razlozi za otvaranje stečajnog postupka da u roku podnosi prijedlog za otvaranjem stečajnog postupka. Predlagatelj navodi da dužnik u razdoblju dužem od 60 dana ima neizvršene osnove za plaćanje a koje se temeljem valjanih osnova za naplatu bez daljnjeg pristanka dužnika trebaju naplatiti sa svih njegovih računa.  Predlagatelj dostavlja spis iz postupka predstečajne nagodbe pred FINA-om.

Obzirom da je ocijenjeno kako je podneseni prijedlog FINE uredan i dopušten, rješenjem ovog suda posl. br. 7 St-96/2015 od 15. rujna 2015. god. pokrenut je prethodni postupak radi utvrđivanja uvjeta za otvaranje stečajnog postupka.
.

 	Dužnik je dana je 15.12.2015. god. dostavila sudu potvrdu Financijske agencije, Regionalni centar Split (list spisa 51) o blokadi računa dužnika iz koje potvrde proizlazi da dužnik više nema nepodmirenih osnova za plaćanje evidentiranih u Očevidniku redoslijeda za plaćanje. Naime, tom potvrdom se potvrđuje da je na dan 14.12.2015. god. na računima i novčanim sredstvima dužnika evidentirano 0 dana neprekidne blokade zbog nepodmirenih obveza za plaćanje evidentiranih u očevidniku redoslijeda za plaćanje te da nepodmirene obveze dužnika na dan izdavanja potvrde iznose 0,00 kn. 
 
Odredbom čl. 5. st. 1. Stečajnog zakona ("Narodne novine" br. 71/15, dalje: SZ) propisano je da se stečaj može otvoriti samo ako se utvrdi postojanje kojeg od stečajnih razloga, a kao stečajni razlozi navedeni su nesposobnost za plaćanje i prezaduženost.

Prema odredbi čl. 6. st. 2. SZ-a smatrat će se da je dužnik nesposoban za plaćanje ako u Očevidniku redoslijeda osnova za plaćanje koji vodi Financijska agencija ima evidentirane neizvršene osnove za plaćanje u razdoblju duljem od 60 dana, a koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa. 

Nadalje, prema odredbi čl. 6. st. 3. SZ-a predmnijeva iz stavka 2. ovog članka neće se primijeniti ako dužnik tijekom prethodnog postupka podmiri sve tražbine koje je trebalo na temelju valjanih osnova za plaćanje naplatiti sa svih njegovih računa, ili ako dođe do pristupanja dugu. Podmirenje tražbina dužnik može dokazivati samo javno ili javno ovjerovljenom ispravom ili potvrdom Financijske agencije. 

Sukladno čl. 6. st. 5. SZ-a postojanje okolnosti iz stavaka 2. ovog članka dokazuju se potvrdom Financijske agencije. 

Odredbom čl. 128. st. 9. SZ-a propisano je da će se postupak obustaviti ako se utvrdi da je dužnik do završetka prethodnog postupka postao sposoban za plaćanje.

Budući da je u konkretnom slučaju iz potvrde Financijske agencije - Regionalni centar Split od 14.12.2015. god. razvidno da dužnik u Očevidniku redoslijeda osnova za plaćanje više nema evidentiranih nepodmirenih osnova za plaćanje to samim time znači da kod dužnika više ne postoji stečajni razlog nesposobnosti za plaćanje, odnosno da je dužnik do završetka prethodnog postupka  postao sposoban za plaćanje

 	Radi navedenog, a sukladno odredbama čl. 128. st. 9. u vezi s čl. 6. st. 2., 3. i 5. SZ-a, ovaj stečajni postupak je valjalo obustaviti pa je stoga sud i odlučio kao u izreci ovog rješenja. 

U  Dubrovniku, 17. prosinca 2015.g.

                                                                                    Stečajni sudac:

Diana Butigan Granić

POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana od dana dostave ovog rješenja. 


DNA:
-predlagatelju  FINA, Regionalni centar Split – e oglasna
-dužniku – e -oglasna

